**ELŐTERJESZTÉS**

Mőcsény Község Önkormányzata Képviselő – testületének

2020. január 28- ai rendes/rendkívüli testületi ülésére

6. napirendi ponthoz

|  |  |
| --- | --- |
| Tárgy: | Rendőrkapitányság vezető kinevezésének véleményezése |
| Előterjesztő: | Krachun Elemér polgármester |
| Előterjesztést készítette: | dr. Brandt Huba osztályvezető |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen/zárt ülésen kell/zárt ülésen lehet tárgyalni |
| Véleményezésre megkapta: | Krachun Elemér polgármester |

**Tisztelt Képviselő-testület!**

Szabó Csaba Tolna Megyei Rendőrfőkapitány a Szekszárdon, 2019. december 17-én kelt levelében keresett meg azzal, hogy a Bonyhádi Rendőrkapitányság vezetőjét, Dr. Marcsek Sándort 2020. január 1. napjától a Szekszárd Rendőrkapitányság vezetőjének nevezi ki.

Ezzel egyidejűleg a Bonyhádi Rendőrkapitányság élére 2020. január 1 – 2020. április 30. közötti hatállyal dr. Bíró Attilát bízza meg, majd 2020. május 1. napjától kerül sor kapitányságvezetői kinevezésére.

Dr. Bíró Attila rendőr alezredes 1999. július 1-től nevezték ki rendőr hadnaggyá, miután eredményesen elvégezte a Rendőrtiszti Főiskolát. 2005. november 1-től Tolna Megyei Rendőr-főkapitányság Közbiztonsági Szervek Közrendvédelmi-, és Közlekedésrendészeti Osztály Forgalomellenőrző Alosztály alosztályvezetőjévé 2008. január 1-től a Közrendvédelmi és Ügyeleti Osztály vezetőjeként dolgozott, majd 2013. óta a Közrendvédelmi Osztály osztályvezetője.

2004-ben szerzett jogi diplomát. Szorgalmi kimagasló, feladatai ellátáshoz szükséges ismeretei átlag felettiek. 2014. április 23-án a Tolna Megyei Önkormányzat Közgyűlése az „Év rendőre” címet adományozta alezredes úrnak.

A rendőrségről szóló 1994. évi XXXIV. törvény 8. § (2) bekezdés értelmében: „A rendőrkapitányság, a határrendészeti kirendeltség és a más helyi rendőri szerv vezetőjének kinevezését megelőzően a kinevezési jogkör gyakorlója kikéri az illetékességi területen működő települési - Budapesten a fővárosi kerületi - önkormányzatok képviselő-testületének, illetve a fővárosi önkormányzat által közvetlenül igazgatott terület tekintetében a fővárosi önkormányzat közgyűlésének a véleményét.

Kérem a tisztelt képviselőket támogassák dr. Bíró Attila kinevezését a határozat elfogadásával.

**Határozati javaslat**

Mőcsény Község Önkormányzatának Képviselő-testülete - a rendőrségről szóló 1994. évi XXXVI. törvény 8. § (2) bekezdésében kapott jogkörében eljárva - támogatja Dr. Bíró Attila rendőr alezredes úr kinevezését a Bonyhádi Rendőrkapitányság kapitányságvezetői posztjára.

Határidő: azonnal

Felelős: dr. Brandt Huba osztályvezető

Határozat-kivonatot kapja: 7101 Szekszárd, Postafiók 86. Tolna Megyei Rendőr-főkapitányság, Szabó Csaba rendőrfőkapitány.

Mőcsény, 2020. január 10.

Krachun Elemér s.k.

polgármester